之前食過豆花妹撈米線好深刻，一直都想繼續食。但自從唔知執咗笠，定屋企附近冇左之後就冇食過。一路只係食雲南嘅撈米線，但係就冇豆花。今日係經過呢間鋪頭嘅時候，突然醒起原來呢一度就係有豆花撈米線，仲係有好出名就炸蟲蟲食，一於來試一試！我同朋友就叫咗豆腐花撈米線配豬扒同埋豬耳，豬扒同豬耳比較辣。但係個醬料同埋米線都唔辣，所以係啱啱好中和。而米線方面，係配左豆花之後顯得十分之滑，每一啖都係啜同吸入去，味道又岩岩好，啜下啜下就唔覺意食晒成碗。